
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 4P/136/2025 8525201068 09. 12. 2025 JUDr. Jana Sroková ECLI:SK:OSSL:2025:8525201068.2
Uznesenie Okresný súd Stará Ľubovňa v rodinnoprávnej veci starostlivosti súdu o mal. dieťa: A. B., nar. XX.XX.XXXX, trvale bytom C., t.č. D. XX, zastúpený kolíznym opatrovníkom: Úrad práce, sociálnych vecí a rodiny Stará Ľubovňa, na návrh navrhovateľov: 1/ E. F., nar. XX.XX.XXXX, trvale bytom D. XX a 2/ G. F., nar. XX.XX.XXXX, trvale bytom D. XX, v konaní o osvojenie mal. dieťaťa takto rozhodol: I. Súd konanie z a s t a v u j e. II. Žiaden z účastníkov n e m á n á r o k na náhradu trov tohto konania. odôvodnenie: 1. Navrhovatelia podali na tunajší súd dňa 01.07.2025 návrh na osvojenie mal. dieťaťa. 2. Ešte pred otvorením pojednávania dňa 09.12.2025 obaja zhodne uviedli, že predmetný návrh berú v celom rozsahu späť, žiadajú konanie zastaviť, a to z dôvodu, že t.č. majú rodinné problémy, a teda už nechcú konanie prerušiť 3. So späťvzatím návrhu súhlasil aj kolízny opatrovník. 4. Podľa § 29 ods. 1 zákona č. 161/2015 Z.z. Civilný mimosporový poriadok ( ďalej len CMP) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 CMP súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 29 ods. 3 CMP súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Vzhľadom na citovanú právnu úpravu a skutočnosť, že navrhovatelia vzali svoj návrh v celom rozsahu späť, so späťvzatím návrhu súhlasil aj kolízny opatrovník a súd nezistil dôvody, pre ktoré by bolo potrebné v konaní pokračovať, súd konanie zastavil. 8. O trovách súd rozhodol podľa § 52 CMP tak, že nárok na náhradu trov konania účastníkom nepriznal. Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia na Okresnom súde Stará Ľubovňa, a to písomne v troch vyhotoveniach.
V odvolaní sa má popri všeobecných náležitostiach (ktorému súdu je určené, kto ho robí, ktorej veci sa týka, čo sa ním sleduje a podpis, ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania.) uviesť proti, ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže podať strana, v ktorej neprospech bolo rozhodnutie vydané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Navrhovatelia v 1/ a 2/ rade ako aj kolízny opatrovník po vyhlásení rozhodnutia a po poučení o možnosti podania odvolania prehlásili, že sa vzdávajú práva podania odvolania, čo potvrdili svojim podpisom do zápisnice súdu.

